Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 685/10/4403	Nitra, 3.10.2012
EEČ : 2-32-152-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Nitra
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
 	v presne nezistenej dobe, a to minimálne 2-krát, naposledy dňa 12.10.2010 v čase okolo 16.00 hodine, v rozpore s ustanoveniami tretej časti druhého dielu zákona č. 223/2001 Z. z. o odpadoch a o zmene a doplnení niektorých zákonov, predovšetkým v rozopre s u stanoveniami § 18 odsek 1, odsek 3 písmeno a), písmeno b), § 19 odsek 1 písmeno f) tohto zákona v malom rozsahu v sume najmenej 307,73 €, neoprávnene nakladal s odpadom pod katalógovým číslom 07 04 11 - káble a to tak, že ako predseda dozornej rady spoločnosti XXXXX vydal pokyn, zorganizoval prevoz, uskladnenie a následne vyvezenie a odovzdanie predmetného odpadu na miesto na to neurčené a osobe neoprávnenej na nakladanie s odpadmi, kde tento odpad bol dodávateľskou firmou dovezený na parcelu XXXXX, okr. Nitra na nákladom vozidle zn. Škoda, EČ: ZM-678AD a týmto odovzdaný na zlikvidovanie osobe na to neoprávnenej, pričom spoločnosť Waste Recycling mala byť koncovým zneškodňovateľom odpadu.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
  	Poverený policajt Okresného riaditeľstva PZ v Nitre začal trestné stíhanie vo veci uznesením sp. zn. ORP-2327/1-OSV-NR-2010 zo dňa 14.10.2010 a uznesením sp. zn. ORP-661/NR-NR-2011 zo dňa 17.04.2012 vzniesol obvinenie XXXXX za prečin neoprávneného nakladania s odpadmi podľa § 302 odsek 1 Trestného zákona, pričom skutku sa dopustil na skutkovom základe tak, ako je uvedené vo výroku tohto uznesenia.
      	Po skončení prípravného konania som preskúmal celý vyšetrovací spis a zistil som nasledovný skutkový a právny stav:
        	Obvinený XXXXX  (č. l. 122-126) v prípravnom konaní vypovedal, že je pravda, že sa dopustil skutku, ktorý sa mu kladie za vinu. Taktiež uviedol, že svojho konania ľutuje a už sa to nezopakuje. 
	Obvinený bol zároveň pri výsluchu poučený o možnosti podmienečného zastavenia trestného stíhania a s takýmto postupom vyslovil súhlas.
  	V prípravnom konaní bol vypočutý aj splnomocnený zástupca obce Jelenec - starosta obce XXXXX (č. l. 128-130, 143), ktorý uviedol, že predmetný odpad na uvedenom pozemku patriaceho do miestneho urbariátu bol z tohto odstránený. Obec Jelenec predmetný odpad neodstraňovala a teda nemala v tejto súvislosti ani žiadne náklady.   
	Na obvineného sa v zmysle odpisu z registra trestov hľadí akoby nebol odsúdený (č. l. 145).
   	V ústrednej evidencii priestupkov nemá obvinený žiadny záznam (144). 
   	V prípravnom konaní bol skutok bez pochybností preukázaný, životné prostredie bolo uvedené do pôvodného stavu.
	Obvinený je bez pochybností usvedčený aj ostatnými dôkazmi nachádzajúcimi sa v spise.
	Skutok, pre ktorý je obvinený XXXXX stíhaný, je prečinom neoprávneného nakladania s odpadmi podľa § 302 odsek 1 Trestného zákona s trestnou sadzbou až dva roky. 
	Vzhľadom k tomu, že boli splnené zákonné podmienky ustanovené v § 216 
odsek 1 Trestného poriadku na podmienečné zastavenie trestného stíhania, ako aj vzhľadom na osobu obvineného XXXXX, možno podmienečné zastavenie trestného stíhania obvineného považovať za dostačujúce. Zároveň som v zmysle § 216 odsek 2 Trestného poriadku uložil obvinenému XXXXX skúšobnú dobu v trvaní 12 mesiacov, ktorá začína plynúť právoplatnosťou tohto uznesenia. Ak obvinený počas tejto skúšobnej doby bude viesť riadny život, nebude ďalej pokračovať v trestnej činnosti, nedopustí sa žiadneho ďalšieho protispoločenského konania, po ukončení tejto skúšobnej doby rozhodnem, že sa obvinený osvedčil. Rozhodnutím o osvedčení v skúšobnej dobe nastávajú účinky zastavenia trestného stíhania.
	Na základe uvedených skutočností som rozhodol tak, ako je uvedené vo výrokovej časti tohto uznesenia. 

Poučenie:

	Proti tomuto uzneseniu je prípustná sťažnosť, ktorú možno podať v lehote troch dní od jeho doručenia na Okresnú prokuratúru Nitra. 
          	Sťažnosť má odkladný účinok (§ 216 odsek 5 Trestného poriadku).

JUDr. Ján Šipoš
prokurátor